Lazar Marković

Partizan

Selepas bermain dalam kelab remaja Borac Čačak, Marković menyertai kelab Partizan pada tahun 2006 ketika berusia 12 tahun. Pada 29 Mei 2011, pengurus Aleksandar Stanojević memberi Marković untuk memasuki kelab senior pada pusingan terakhir Liga Super Serbia 2010–11, menentang Sloboda Užice. Beliau telah diberi jersi nombor 50. Marković telah memasuki separuh masa kedua menggantikan Joseph Kizito, pasukannya menang 2–1.

Musim 2011–12

Pada 11 Julai 2011, bersama Nikola Ninković, Marković menandatangani kontrak profesional bersama Partizan selama lima tahun. Marković membuat penampilan pertama pada musim 2011–12 dalam perlawanan pembukaan Partizan menentang Shkëndija, dalam perlawanan pusingan kelayakan Liga Juara-Juara, beliau bermain dalam tiga minit terakhir. Pada 13 Ogos 2011, beliau menjaringkan gol pertamanya untuk Partizan ketika menentang FK Novi Pazar dalam perlawanan liga. Pada penghujung tahun 2011, Marković telah diundi sebagai Pemain Terbaik Partizan dalam laman web rasmi kelab. Dalam musim penuh pertamanya, Marković membuat 26 penampilan liga dan menjaringkan enam gol. Markovic dipilih sebagai "Pemain Pasukan Pilihan" pada musim 2011-12.

Musim 2012–13

Ketika Partizan memasuki kejohanan Liga Europa UEFA 2012-13 buat pertama kali sejak tahun 2010, Marković muncul dalam semua perlawanan peringkat kumpulan menentang Neftchi Baku, Rubin Kazan dan Internazionale. Dalam perlawanan peringkat kumpulan, beliau melakukan hantaran kepada Saša Marković ketika menentang Rubin Kazan pada 6 Disember 2012. Ketika penghujung musim 2012–13, Marković membuat 19 penampilan liga dan menjaringkan tujuh gol. Beliau juga dipilih sekali lagi "Pemain Pasukan Terbaik" dalam dua musim berturut-turut. Portal sukan Serbia, Mozzart Sport menilai Marković sebagai 25 pemain terbaik dalam Liga Super Serbia pada musim itu.

Benfica

Pada 10 Jun 2013, presiden FK Partizan Dragan Đurić memberitahu kepada Sportski žurnal bahawa "Chelsea mahu meminjam Marković dari Benfica selama dua tahun dan jujur bercakap, saya berharap kepada Tuhan bahawa mereka tidak mencapai persetujuan agar Lazar boleh tinggal enam bulan lagi di Partizan. Kenyataan ini kemudiannya disalah tafsir oleh beberapa berita sukan bukan Serbia, yang dinamakan Đurić menyatakan bahawa "Memang benar, Chelsea akan meminjam Marković selama dua tahun. Lapan jam selepas artikel ini diterbitkan oleh Sportski žurnal, laman web rasmi Benfica menafikan kenyataan yang dikeluarkan itu dengan menyatakan bahawa Lazar Marković telah menandatangani kontrak selama lima tahun bersama kelab itu, dan tiada apa-apa pinjaman dari Chelsea. Kenyataan awal mengenai perjanjian pinjaman yang dikaitkan dengan Chelsea menimbulkan kekeliruan di kalangan wartawan dan para penyokong. 
Pada 25 Ogos 2013, Marković membuat debut untuk Benfica ketika menang 2-1 ke atas Gil Vicente, beliau menjaringkan gol kemenangan pada minit ke-92 untuk memberikan kemenangan kepada Benfica. Pada hari ketiga liga, menentang Sporting Lisboa di Alvalade, Marković menjaringkan gol cantik selepas melepasi tiga pemain pertahanan, perlawanan ini berkesudahan seri 1-1. Pada 1 Mei 2014, ketika masa kecederaan separuh Liga Europa menentang Juventus, Marković telah dibuang padang selepas bergaduh dengan pemain lawan, Mirko Vučinić. Beliau terpaksa melupakan aksi perlawanan akhir Liga Europa menentang Sevila.

Liverpool

Pada 15 Julai 2014, Liverpool menandatangani pemain Lazar Marković dari Benfica dengan bayaran sebanyak £20 juta. Benfica menerima €12.5 juta untuk 50% perkongsian ekonomi mereka. Beliau membuat debut untuk Liverpool pada 25 Ogos dalam perlawanan Liga Perdana Inggeris, beliau menggantikan Philippe Coutinho pada minit ke-60 apabila tewas 3–1 kepada Manchester City.